Transnet-pensioenarisse hou protesoptog in Pta | Maroela Media
Transnet-pensioenarisse neem deel aan 'n optog in Pretoria. Foto: Twitter
Die VF Plus het in 'n verklaring gesê die pensioenarisse sal van die Pretoriase Kunsmuseum in Arcadiastraat na die Uniegebou stap, waar hulle 'n versoekskrif sal oorhandig. Die optog is gereël deur die swart pensioenarisse wat sowat 45% van die totale aantal pensioenarisse uitmaak.
Volgens die VF Plus word daar in die versoekskrif aangedring op 'n onmiddellike en beduidende verhoging van voordele, 'n jaarlikse verhoging wat met inflasie tred hou, 'n verpligte jaarlikse bonus, beter bestuur van die fondse asook demokratiese verteenwoordiging op die raad van trustees van beide fondse.
Transnet se aansoek om te appelleer teen 'n beslissing waarvolgens 'n R80 miljard-klasaksie teen die maatskappy en sy pensioenfondse ingestel mag word, is in Desember deur die appèlhof van die hand gewys.
Die pensioenarisse beskuldig Transnet daarvan dat hy die Tweede Transnet Vaste Voordeelfonds gestroop het en tot so mate wanbestuur het dat die fonds nie sy verpligtinge teenoor sy lede kan nakom nie. Transnet is ook daarvan beskuldig dat hy probeer om die pensioenfonds te ontbind. Die verhoging wat die pensionestrekkers ontvang is die afgelope dekade tot 2% per jaar beperk.
Talle pensioenarisse ontvang glo slegs sowat R1 per maand. Sowat 80% van die pensioenarisse kry minder as R4 000 per maand en 62% ontvang minder as R2 500 per maand. Die meeste van die pensioenarisse is tussen 70 en 90 jaar oud. Die oorgrote meerderheid van die pensioenarisse moet bedel om in hul basiese behoeftes te voorsien en talle het al selfmoord gepleeg.
No 1 het soos altyd pad gegee Nigeria toe ,want ander se belange is beter as die klomp pensioenarrise wat hulle hele lewe vir Transwerk geswoeg het en tevrede moes wees minumum salarise en mediese gesondheids sorg. Mnr Manuel hiet n artikel op nuus24 geplaas wat lees die regering moet nie belê in kominiteite maar in mense en ek het vir hom op sy eie bladsy geskry hy is n leuenaar want waarom het hy en die regering ons van ons pensioenfonds gestroop!!!!!!!!!
Die regering belé alles in Jacop Zuma, die korupte president van R.S.A.
Hoe veragterlik en walglik kan 'n mens wees!! Hoe kan hul slaap en aangaan terwyl ons dierbare ouers besig is om te sterf van ergste pyn en honger!! Die ANC-regering met sy kaders het ons ouers besteel van hul swaarverdiende pensioen en meer! Ek as my pa se dogter sal nooit ooit as te nimmer nie hierdie euwel beveg en teenstaan nie. Waarom?? Ons as kinders moet vir ons ouers sorg terwyl die regering van die dag ons ouers se pensioenfonds geplunder het!!!! Nie eens 'n dier sal so walglik optree nie!!! Solidariteit, ek versprei so ver ek kan die… Lees meer »
Nee, hy vlieg rond om plekke te kry om te gaan woon in asiel. Ons weet mos wat maak die afrika lande as hul president uitval skiet hulle hom. Kyk maar net die binne gevegte. Mc Garage vir volgende president. ' :-(